ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-E.03.01-13887/4-2019

Обреновац, 31.01.2019.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0232/2018 (1462/2018)**, за набавку добара – Делови од лима за канале аеросмеше и додаваче - ТЕНТ А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

**PREDMET: Pitanja za javnu nabavku br. 3000/0232/2018 (1462/2018) Delovi od lima za kanale aerosmeše i dodavače TENT A**

**Poštovani,**

**na strani 10. konkursne dokumentacije -tačka 7. Kadrovski kapacitet, zahteva se i dostava fotokopije diplome angažovanih lica.**

**Obzirom da zahtevate da se priloži fotokopija M obrasca gde se navodi stručna sprema, kao i važeći ugovor o radu, molimo Vas da nam razjasnite koja je opravdanost Vašeg zahteva i za fotokopiju diplome.**

**Za angažovane diplomirane inženjere traži se i licenca, a licenca se može dobiti samo zahvaljujući odgovarajućoj stručnoj spremi, suštinski ovaj zahtev nije neophodan**

**Inače je politika naše firme da se, nakon potpisivanja ugovora o radu i prijave radnika u skladu sa sistematizacijom radnih mesta, dokumentacija vraća zaposlenom, tako da u bazi podataka ne držimo diplome zaposlenih, naročito kada su u pitanju raseljena lica iz bivših republika koja iz objektivnih razloga nemaju diplome kod sebe.**

**Kod angažovanih lica bravarske struke posedovanje diplome ne dokazuje stručnost, iskustvo i znanje koji su potrebni za izvođenje zahtevanih radova.**

**Vašzahtev nije u logičkoj vezi sa predmetom javne nabavke i u suprotnosti je ZJN čl.76 stav 6.**

**ОДГОВОР 1:** Нaручилaц je прoписao дoдaтнe услoвe зa учeшћe у jaвнoj нaбaвци у свему у склaду сa Зaкoнoм о јавним набавкама.

Пријава - одјава на обавезно социјално осигурање издате од надлежног Фонда ПИО (образац М (или М3А), је документ којом се доказује да су запослени извршиоци, у радном односу и запослени код понуђача.

Уверење о дипломирању или диплома о стеченом стручном образовању је документ којом се доказује стечена стручна спрема. Поседовање дипломе било које струке доказује стручну оспособљеност лица да може да обавља тај посао и да се даље усавршава у тој области.

Наручилац је као доказ о стеченој стручној спреми за захтеване запослене тражио уверење о дипломирању или диплому.

Сваки послодавац је дужан да води евиденцију о својим запосленим лицима и да податке чува трајно. Евиденција о запосленим лицима садржи, између осталог и врсту и степен стручне спреме. Приликом потписивања уговора о раду и пријаве радника у складу са систематизацијом радних места, послодавац треба да утврди врсту и степен стручне спреме будућег запосленог. Будући запослени као доказ о стеченој стручној спреми подноси уверење или диплому на увид. Послодавац би требало да изврши проверу дипломе и да сачува фотокопију у својој евиденцији о запосленом.

Уколико је потписан уговор о раду, запослени је морао да поднесе уверење или диплому на увид, што даље значи да запослени поседује уверење или диплому и да је лако може поново доставити послодавцу на увид.

У досадашњој дугогодишњој пракси, ни једном заинтересованом понуђачу није био проблем да достави фотокопију уверења или диплома за своје запослене.

Наручилац остаје при својим захтевима дефинисаним у додатним условима за ову јавну набавку.

Комисија:

----------------------

----------------------

-----------------------